ค่ะ คือเดือนที่แล้วประจำเดือนหนูมาครั้งแรกต้นเดือน พอหลังจากหนูมีอะไรกับแฟนไป หนูก็กินยาคุมฉุกเฉิน แล้ววันที่12มันก็มาอีกรอบ ไม่รู้ว่าเป็นเพราะกินยาคุมไหม พอมาเดือนนี้ประจำเดือนหนูไม่มาเลยค่ะ อยากทราบว่ามันมีผลกับที่เรากินยาคุมหรือว่าเป็นเพราะประจำเดือนมาครั้งที่แล้ว2ครั้งค่ะ?
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลจากยา ไม่ใช่ประจำเดือนจริงๆดังนั้น หากเลือดที่ออกในวันที่ 12 ไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้ ส่วนประจำเดือนในรอบถัดไปนั้น ก็มักจะมาช้ากว่ากำหนดค่ะ เพราะยาคุมฉุกเฉินนั้น จะไปมีผลต่อการทำงานของรังไข่ ทำให้การผลิตฮอร์โมนและการตกไข่ผิดปกติไปได้ค่ะอย่างไรก็ตาม หากประจำเดือนยังคงไม่มา แนะนำควรลองตรวจหาการตั้งครรภ์ดูด้วย หากตรวจไม่พบ ก็ให้รอประจำเดือนต่อไปก่อน ประจำเดือนก็น่าจะมาในที่สุดค่ะ